ועדת הפנים ואיכות הסביבה, כנסת 17, פרוטוקול מספר 293, 2008-01-15 12:00

אופיר פינס-פז: אני לא למה אתם רותמים את העגלה לפני הסוסים.

אופיר פינס-פז: אם עוד אין חוק ואם עוד אין החלטת ממשלה, למה אתם מזדרזים מבחינתכם?

פיני שני: כרגע צריך לבצע על הקרקע הליך תכנוני של שינוי תב"א שזה תהליך ארוך.

פיני שני: התב"א לא תשונה כך שזה יתאים רק לקזינו, זה תהליך הכנה שלהערכתנו לוקח זמן רק ויבשיל, אנחנו מקווים, ביחד עם סיום התהליך המקביל.

אופיר פינס-פז: מה קרה באופן מדויק?

אופיר פינס-פז: פניתם למנהל מקרקעי ישראל?

פיני שני: למשרד התיירות ומנהל מקרקעי ישראל יש דיאלוג שוטף בנושא תכנון קרקעות.

פיני שני: במשותף הוחלט לתכנן את יחידת הקרקע הזאת שהתפנתה אחרי שבזק החזירו שם מגרש, על מנת בסופו של דבר להקצות את הקרקע למטרות קזינו.

פיני שני: זו יוזמה של המשרד, אנחנו עומדים מאחורי זה.

פיני שני: אנחנו עומדים מאחורי זה לא כי נושא ההימורים בוער בעצמותינו אלא נושא אילת בוער בעצמותינו והמטרה היא לייצר אטרקציה תיירותית נוספת ולא להפוך את אילת ללאס ווגאס או משהו כזה.

אופיר פינס-פז: עוד מעט נדבר על אילת, יש לנו הרבה מה להגיד על אילת כפי שאתה מתאר לעצמך.

אופיר פינס-פז: אגב, פרוייקט אקווריה גם הוא מיועד בסופו של דבר להיות קזינו?

פיני שני: הצעת החוק כשהיא תעבור היא תגדיר בדיוק כמה בתי קזינו מותרים להיבנות - - -

אופיר פינס-פז: יש כבר טיוטת הצעת חוק מוכנה?

פיני שני: יש טיוטת הצעת חוק שנכתבה בשנת 1995 על ידי ועדה שבראשה עמד מר משה גביש.

אופיר פינס-פז: אבל היא הסתיימה עם משה גביש שעזב את הממשלה.

פיני שני: הצעת החוק רלוונטית כמעט כולה.

פיני שני: היום מתבצע עדכון להצעת החוק כך שהיא תתאים לשנת 2008.

אופיר פינס-פז: עשיתם בה שינויים?

אופיר פינס-פז: עדכנתם אותה?

פיני שני: השינויים מתבצעים היום, הם טרם הסתיימו.

אופיר פינס-פז: אתם מתכוונים להגיש תזכיר חוק לממשלה?

פיני שני: כן.

יוסי ביילין: זה יכלול את שינוי החוק וגם את ההצעה איך בונים את הקזינו.

משה גביש: מכיוון שאתם הייתם בממשלה ואנחנו לא, תסבירו לי איך זה עובד.

משה גביש: יש נושא כזה שנוי במחלוקת ציבורית, איך מחליט מישהו בממשלה בניגוד לעמדה הציבורית הרווחת, להכין תזכיר חוק, מתקבלת החלטה עקרונית באיזשהו מקום?

אופיר פינס-פז: מותר לשר להכין תזכיר חוק של משרדו.

משה גביש: בגלל שתזכיר החוק הוא רק חלק ממכלול - - -

אופיר פינס-פז: נכון, פנו למנהל מקרקעי ישראל ומכינים אצלם תזכיר חוק, הם פועלים - - -

משה גביש: אבל אין בינתיים החלטה בממשלה - - -

אופיר פינס-פז: לא שידוע לי.

אופיר פינס-פז: משרד התיירות, מתי אתם חושבים שתסיימו את תזכיר החוק ותציגו אותו לממשלה?

פיני שני: תוך מספר שבועות.

אופיר פינס-פז: מנהל מקרקעי ישראל, מנהלת מחוז דרום, בבקשה.

אופיר פינס-פז: האם זה נכון שהמצאתם קרקע תכנונית לפחות לקזינו, כאשר יש חוק שאוסר הקמת קזינו?

אופיר פינס-פז: יכול להיות דבר כזה?

פאני סספורטה: הדבר היחיד שעלה בדיון האחרון הוא כוונת משרד התיירות להכין חומר ולגלגל את הנושא.

פאני סספורטה: הם פנו למנהל מקרקעי ישראל לבחון איתורים שיכולים להתאים להקמת המטרה.

פאני סספורטה: מה שפורסם כאן על מקום מסוים הוא אחת החלופות שקיימות.

אופיר פינס-פז: לאיזו מטרה?

אופיר פינס-פז: למה לא עזבתם את הישיבה באותו רגע ואמרתם: חברים, זה לא חוקי, אני עובדת מדינה, עובדת מנהל מקרקעי ישראל ואני לא הולכת להשתתף.

אופיר פינס-פז: מחר היו אומרים לכם: בואו נעשה קרטל סמים, בואו נלבין הון, היית גם נשארת לשבת בישיבה?

אופיר פינס-פז: בואו נעשה קרקע לבית זונות, תסלחי לי על הביטוי.

אופיר פינס-פז: קזינו בישראל זה לא חוקי.

אופיר פינס-פז: איך לא קמתם מהישיבה, איך לא סיימתם את הישיבה באותו רגע, הלכתם למשטרה והגשתם תלונה נגד הפקיד במשרד התיירות שדיבר איתך על זה.

אסתרינה טרטמן: אדוני היושב ראש, להגנתה.

אופיר פינס-פז: היא לא צריכה עורך דין.

אסתרינה טרטמן: אבל אני חייבת גם להגן על השר שלי.

פאני סספורטה: נתבקשנו במסגרת הכוונות להציף את הנושא הזה כמו שנאמר, על פי חוק - - -

אופיר פינס-פז: אבל זה לא על פי חוק, זה בדיוק העניין.

פאני סספורטה: אבל יש כוונות להחיל את החוק, נתבקשנו להכין חומר רקע, להכין הצעות, להכין כל מיני חומרים.

פאני סספורטה: נתבקשנו לבחון איתורים שיכולים להתאים למטרה זו.

אופיר פינס-פז: על ידי מי נתבקשתם, גברתי?

פאני סספורטה: על ידי משרד התיירות.

פאני סספורטה: העברנו מספר חלופות ואיתורים.

פאני סספורטה: הקרקע לא זמינה כרגע.

אופיר פינס-פז: איזו קרקע מדובר בדיוק?

פאני סספורטה: למעשה נתבקשנו למצוא איתורים פנויים שמבחינת נגישות - - -

אופיר פינס-פז: את יודעת שעל הקרקעות של אילת אני חתום על הסדר הגבולות האחרון ועל תמ"א 13.

אופיר פינס-פז: איפה בדיוק הקרקע שמצאתם?

אופיר פינס-פז: זה מסקרן אותי.

פאני סספורטה: בינתיים העלינו אופציות שיכולות להיות נכונות ברמה התיירותית מבחינת נגישות, מבחינת היקפים, מבחינת גודל שטח למטרה כפי שהוגדרה כשמדובר לא רק על קזינו אלא גם מרכז קונגרסים, מרכז בילוי שיכלול גם קזינו כשכל התהליך החוקתי יאפשר זאת.

פאני סספורטה: איתרנו מספר איתורים שיכולים להתאים, העברנו את החומר למשרד התיירות והם המשיכו בתהליך.

אופיר פינס-פז: בקיצור, נכון לרגע זה אין לכם קרקע זמינה?

משה גביש: שאלת את זה יותר טוב ממני, המינהל כבר בתוך העניין, אני שאלתי איך מתנהל דבר כזה?

אופיר פינס-פז: משה גביש, אני זוכר פגישה שלי עם משה גביש באוצר, הייתי חבר כנסת מתחיל.

אופיר פינס-פז: זה היה ב-99, היית אז באוצר?

משה גביש: הייתי מנכ"ל הבנק.

משה גביש: אני זוכר שאמרת: היד הזאת תיגדע לפני שיוקם קזינו.

אופיר פינס-פז: בזמנו הייתי יושב ראש הקואליציה של ראש סיעת העבודה ובייגה היה שר אוצר והוא מאוד רצה קזינו והוא התבסס על הדוח של משה, שמייד ניתן לך להציג את העקרונות שלו.

אופיר פינס-פז: אני אמרתי לו: תיגדע ידי אם תקים קזינו בישראל וברוך השם היד שלי עדיין מחוברת.

אופיר פינס-פז: אבל אני רואה שלא ירדתם מהעניין הזה.

משה גביש: תאמין לי שאני לא משווק את זה, ביקשו משרד התיירות וביקש שר התיירות לפגוש אותי.

משה גביש: הוא רצה לשבת על הדוח שהכנתי ביחד עם המנכ"ל.

משה גביש: הסברתי את הדוח ובאותה מידה אני פה.

משה גביש: אני אף פעם לא הייתי מהתומכים הגדולים של קזינו וגם לא מהמתנגדים.

משה גביש: הצגתי בוועדה שלי שגם אריאלה הייתה חלק ממנה – אם רוצים להקים קזינו איך צריך לעשות את זה.

משה גביש: הדוח שלנו לא אומר: תקימו מחר קזינו או אל תקימו.

משה גביש: הוא אומר מה היתרונות ומה החסרונות.

משה גביש: כל מה שמופיע פה בנייר של מרכז המידע מופיע בדוח, והרבה יותר.

משה גביש: מה שאמרנו הוא: אם רוצים להקים, אלה היתרונות, אלה החסרונות וזאת הדרך הנכונה להקים.

משה גביש: לא בחנתם את ההשלכות החברתיות של הנושא.

משה גביש: בוודאי שבחנו, בארץ ובחו"ל ונפגשנו עם פסיכולוגים וכו'.

אופיר פינס-פז: תודה, אאפשר לך משה בהמשך, משרד המשפטים, מה עמדתכם?

אריאלה קלעי: אדוני, אין לנו עמדת משרד.

אופיר פינס-פז: אבל אני שואל אותך שאלה, בא משרד התיירות, מנסה לקבל ממנהל מקרקעי ישראל קרקע לקזינו כשהקזינו בניגוד לחוק.

אופיר פינס-פז: אגב, רציתי פעם לכתוב הצעת חוק שתכתוב בצורה ברורה: אסור להקים קזינו בישראל.

אופיר פינס-פז: אמרו לי כולם: אדוני, יש חוק כזה, אתה לא צריך לכתוב אותו.

אופיר פינס-פז: הוא שריר ובריר וקיים.

אופיר פינס-פז: השתכנעתי.

אופיר פינס-פז: אבל שר התיירות שהוא אגב עם רקע אכיפתי מאוד גדול, הוא היה ניצב במשטרה, סגן מפכ"ל, אתם לא מיידעים אותו שהחוק אוסר באופן גורף הקמת קזינו בישראל.

אריאלה קלעי: עד לרגע זה לא ידעתי על כך.

משה גביש: החוק לא אוסר באופן גורף, החוק נותן סמכות לשר האוצר להתיר הימורים - - -

אופיר פינס-פז: להתיר הימורים אבל לא קזינו.

משה גביש: החוק היום אוסר הימורים אבל החוק נותן פתח, מסמיך את שר האוצר שהוא בתורו הסמיך את מנכ"ל משרדו לאשר הימורים.

משה גביש: מכוח הסעיף הזה, מכוח הדלת הזאת קיים למשל מפעל הפיס וקיימת מועצת ההימורים.

אופיר פינס-פז: ברור.

משה גביש: מכוח אותו דבר יכול היה לקבוע שר האוצר מחר - - -

אופיר פינס-פז: הוא לא יכול היה, לפי הפרשנות שלי הוא צריך לשנות את החוק ולא לתת צאנס.

משה גביש: זה לא מצב שיש משהו פוזיטיבי בחוק שאוסר על הקמת קזינו.

משה גביש: היום החוק באמת לא מתיר - - -

אופיר פינס-פז: אריאלה, למה באמת שר התיירות צריך להציע בתזכיר חוק קזינו ולא שר האוצר?

אריאלה קלעי: כי זה בתחום תיירותי.

אופיר פינס-פז: זאת אומרת הקזינו לא יהיה לישראלים?

פיני שני: זה יהיה לישראלים.

אופיר פינס-פז: אז זה בתחום סמכותו של שר התיירות.

אופיר פינס-פז: חשבתי רק לתיירות חוץ.

משה גביש: אז מה עמדת משרד המשפטים?

אריאלה קלעי: אין לנו עמדה רשמית של המשרד.

אריאלה קלעי: בזמנו הדרג המקצועי התנגד לעניין הזה - - -

אופיר פינס-פז: כשזה יבוא מחדש על סדר היום – תדונו.

אופיר פינס-פז: כרגע אתם נגד, עמדה מסורתית.

אופיר פינס-פז: המשרד לביטחון פנים, בבקשה.

גלי גלילי: עמדת המשטרה, השר לביטחון פנים מתנגד להקמת קזינו.

אופיר פינס-פז: נציג המשטרה, אתה רוצה להוסיף?

אלי דוידסון: המשטרה מתנגדת להקמת הקזינו כפי שגם פורט במסמך הארוך שהועבר למרכז המחקר של הכנסת.

אלי דוידסון: אנחנו סבורים בהסתמך על מידע שקיים ועל סמך ניסיון העבר כמו קזינו אואזיס שפעל בזמנו ביריחו – שהקמת הקזינו לא רק שלא תביא לירידה בכמות המאתרים הלא חוקיים שקיימים - - -

אופיר פינס-פז: הרי הטענה היא שכאילו אם יהיה קזינו לא יהיה בכלל קזינו לא חוקי בישראל.

אלי דוידסון: יש טענה כזאת, יש מחקרים לכאן ולכאן, על פי הערכות שלנו ובהתחשב במה שקורה בארץ בתחום ושוב, פעל פה קזינו בקרבת מקום, ראינו מה נעשה אז, זה לא הביא לירידה בכמות המאתרים הלא חוקיים, בקונסטלציה מסוימת זה אפילו עלול להגדיל את כמות המאתרים כי אנחנו סבורים שיש פה גם פתח להתמכרויות.

אלי דוידסון: בנוסף זה גם יביא להגברה של עבירות המעטפת כגון זנות, סמים, סחיטת דמי חסות, שוק אפור וכיוצא בזה.

אלי דוידסון: לכן אנחנו סבורים שאין מקום לקדם את הנושא.

משה גביש: מה תפקידך?

אלי דוידסון: אני ראש חוליית חקירה ומשפט במדור חקירות.

אופיר פינס-פז: תודה, חבר הכנסת ביילין, בבקשה.

יוסי ביילין: הנושא הזה הוא קודם כל נושא מוסרי ואני שמח שזימנת את הדיון הזה.

יוסי ביילין: אני חושב שזה יהיה מאוד חשוב אם ניתן יהיה לייצר כאן איזושהי אמירה של וועדה.

יוסי ביילין: מה המחשבה מאחורי זה?

יוסי ביילין: יש כאן 2 מחשבות.

יוסי ביילין: מחשבה אחת היא שאנחנו חיים כאן בכמה דברים של התרחשויות מתחת לפני השולחן שאולי דווקא נכון שאור השמש ישזוף אותן ואז גם ישלמו מיסים.

יוסי ביילין: מדובר כאן על סמים, על זנות ועל הימורים בעיקר.

יוסי ביילין: אלא 3 התחומים.

יוסי ביילין: הוויכוח הוא, וזהו ויכוח אוניברסלי, האם לאפשר את 3 התחומים האלה או למנוע אותם.

יוסי ביילין: אם המחשבה היא שהחשיפה של 3 התחומים האלה והפיכתם לליגליים יקטינו את רמת הפשיעה – כאן אמר נציג המשטרה וזה נכון גם בעולם, זה לא מקטין את הפשעים.

יוסי ביילין: במידה רבה זה מרחיב אותם כי תעשיות הלוואי סביב כל אחד מהתחומים האלה הולכות ומחריפות.

יוסי ביילין: יותר מזה, הענקת הלגיטימציה גם נותנת עידוד לזה.

יוסי ביילין: אנשים שהם נורמטיביים אבל נוטים לכיוון הזה אבל בכל זאת נזהרים כי הם לא רוצים לעבור על החוק – בוודאי הם יהיו במצב שבו הפיתוי להמר יהיה הרבה יותר גדול וזה גם נכון לגבי סמים וכו'.

יוסי ביילין: לכן אני באופן עקרוני חושב שהדבר הזה לא נכון.

יוסי ביילין: דבר שני זה הכלכלה שכתוצאה מזה אפשר לפתח את הכלכלה.

יוסי ביילין: אני רוצה לומר שאם פיתוח של מקום תלוי בהיותו קזינו – אני מוותר על המקום.

יוסי ביילין: עד כדי כך.

יוסי ביילין: מחר יגידו שזה צריך להיות בית בושת ומחרתיים ימכרו שם סמים.

אופיר פינס-פז: והלבנת הון, הרי אפשר לעשות כלכלה דרך הלבנת הון, למה עשינו חוק איסור הלבנת הון?

יוסי ביילין: נכון.

יוסי ביילין: דנו על זה לא מעט.

יוסי ביילין: לכן הטיעון הכלכלי שבאמצעות הקזינו חלילה אפשר יהיה לפתח את הנגב נראה לי כזה אוקסימורון, גם בן גוריוני וגם אחר שאני חושב שאנחנו צריכים להיות חד משמעיים באמירה – לא לקזינו.

אופיר פינס-פז: תודה, משרד הרווחה.

איריס מורדקוביץ: אני מנהלת את השירות לטיפול בהתמכרויות.

איריס מורדקוביץ: אני מסכימה עם מה שנאמר פה, היכן שיש קזינו יש יותר מהמרים, יותר מתמכרים ויש יותר זנות ויותר עבריינות – חד משמעי.

אופיר פינס-פז: אולי תדברי על תופעת ההתמכרות להימורים.

אופיר פינס-פז: מה את יודעת להגיד עליה?

איריס מורדקוביץ: יש כאן נייר עמדה שמייצג את זה.

אופיר פינס-פז: הטענה היא שאנשים מהמרים בכל מקרה ואז הם נוסעים לחו"ל או לטאבה או לכל מיני מקומות.

אופיר פינס-פז: יש לך מה להגיד על זה?

איריס מורדקוביץ: אנחנו יודעים שבמקומות שנמצא קזינו יש יותר מהמרים.

איריס מורדקוביץ: אנחנו יודעים שגם במקומות שלכאורה יש הימורים חוקיים במרכאות, אני לא רוצה כרגע לציין את השמות של ההימורים שמסודרים פה בישראל, אנשים מהמרים, מוציאים את הכסף הקטן ביותר עד הגדול ביותר שיש להם, עד הפרוטה האחרונה על הימורים.

איריס מורדקוביץ: ככל שיש יותר אפשרות להמר, אם זה באינטרנט ואם זה באמצעים חוקיים ואם זה בבתי קזינו – זה לא סוגר את ההימורים הלא חוקיים וזה פותח יותר ויותר מהמרים ואנחנו מתבקשים לטפל במהמרים ובמשפחות שלהם שנפגעו.

איריס מורדקוביץ: והמספרים בארץ רק עולים.

אופיר פינס-פז: את יכולה לתת לנו מספרים?

איריס מורדקוביץ: 450 מכורים להימורים שנמצאים בטיפול בנקודת הזמן הזאת.

אופיר פינס-פז: זה לא הרבה.

איריס מורדקוביץ: זה לא הרבה כי לא כולם מגיעים לטיפול.

אופיר פינס-פז: כמה את חושבת שיש באמת?

איריס מורדקוביץ: הרבה מאוד שאינם מגיעים לטיפול.

איריס מורדקוביץ: השלב שאנשים מבינים שיש להם בעיה קשה הוא רחוק מאוד.

איריס מורדקוביץ: הם מוכרים את הרכוש, מוכרים את הבית.

איריס מורדקוביץ: יש אדם שחייבים לו כסף והוא קורא לילד והילד קורא לאבא ואז הוא מגיע ולוקח את הכסף, את הדירה יש אלימות, אנחנו יודעים שזה קורה בארץ.

משה גביש: זה בהימורים לא חוקיים.

איריס מורדקוביץ: לא רק.

משה גביש: אין הימורים חוקיים.

אופיר פינס-פז: אתה יודע מה קורא ב"ווינר"?

משה גביש: מפעל הפיס לא הולך לילדים, עם כל הכבוד.

משה גביש: מה שהיא מדברת זה על השוק האפור וההימורים הלא חוקיים.

משה גביש: אני אומר, אפשר לקבל החלטה אבל לא צריך להיגרר - - -

אופיר פינס-פז: אני לא מדבר על החלטה, אני מדבר על תיאור המצב.

משה גביש: אבל מה שהיא תיארה זה של הימורים לא חוקיים.

אופיר פינס-פז: ברור.

משה גביש: אין היום מצב שמישהו במפעל הפיס בא לבית של משפחה ומאיים על הילד.

אופיר פינס-פז: מפעל הפיס פה?

אופיר פינס-פז: לא הגיעו לדיון, אישרו 5 איש שהם באים.

אופיר פינס-פז: חבר הכנסת אזולאי, בבקשה.

דוד אזולאי: אדוני היושב ראש, ראשית אני רוצה לברך אותך על היוזמה לדיון הזה כי אני חושב שזה חשוב.

דוד אזולאי: אני רוצה רק להזכיר נשכחות.

דוד אזולאי: לפני 2 קדנציות הייתה פה עצומה של רוב חברי הבית נגד הקמת קזינו.

דוד אזולאי: אני מציע שנוביל מהלך כזה בשנית.

דוד אזולאי: להכין עצומה של חברי כנסת האומרת: לא לקזינו.

דוד אזולאי: יש לי שאלה גדולה, שר התיירות הנוכחי הוא בעברו איש משטרה בכיר.

דוד אזולאי: אני מתפלא, הוא איש חכם, איש נבון שעושה עבודה טובה בתיירות ואני חושב שבעניין הזה הוא פשוט נפל במלכודת של יועצים שנתנו לו, כי כאיש משטרה לא הייתי מצפה ממנו שדווקא הוא יוביל מהלך של קזינו באילת.

אופיר פינס-פז: ותדע לך שהוא משוכנע בזה, דיברתי איתו על זה לפחות פעמיים.

אופיר פינס-פז: הוא מאמין בזה.

דוד אזולאי: מאמין גדול.

דוד אזולאי: שמעתי אותו באחד הראיונות.

דוד אזולאי: שמעתי פה את הסיפא של אנשי המשטרה שמדברים נגד התופעות המתלוות להקמת קזינו.

דוד אזולאי: מי שחושב שזה בא לשפר את המצב הכלכלי של אילת או לפתח את התיירות, נדמה לי שביקרנו יחד באילת וראינו שיש שם מספיק דברים שצריכים ללמוד מהירדנים כדי לפתח את התיירות באילת, וקזינו זה לא הדבר שיפתח את התיירות באילת.

דוד אזולאי: זה יפגע קודם כל באוכלוסייה המקומית, באוכלוסייה החלשה במקום.

דוד אזולאי: ואני כבר לא רוצה לדבר על מוקד הפשע שיהיה סביב הקזינו.

דוד אזולאי: לכן אני חושב שאנחנו כחברי כנסת צריכים לעשות הכל על מנת שהכתם הזה לא יקום במדינת ישראל.

אופיר פינס-פז: יש לי כאן ידיעה שפורסמה לאחרונה ב-YNET – שר התיירות: הקמת קזינו בישראל - יעד מרכזי.

אופיר פינס-פז: חברת הכנסת טרטמן, בבקשה.

אסתרינה טרטמן: בחרתי שלא להביע את עמדתי האישית בעניין קזינו כן או לא אלא אני דווקא מבקשת להתייחס לתחילת ניהול הישיבה.

אסתרינה טרטמן: אני מברכת את אדוני היושב ראש על עצם ניהול הדיון הזה כי זהו דיון שמתבקש, זה לגיטימי, הנושא שנוי במחלוקת במדינה וזה טבעי.

אסתרינה טרטמן: זה לא הדבר היחיד שמעלים אותו שהוא שנוי במחלוקת.

אסתרינה טרטמן: אבל, הפתיחה שלך אדוני היושב ראש, הייתה במעין מתקפה, ואני מכירה את השיטה - - -

אופיר פינס-פז: מתקפה?

אופיר פינס-פז: אני רוצה שתדעי שמזמן לא הייתי עדין ומתון בנושא הקזינו כמו שהייתי הפעם.

אופיר פינס-פז: ברך כלל אני הרבה יותר קיצוני.

אסתרינה טרטמן: דיברתי באופן הרגיל והממוצע לא בהתייחס להתנהלותך האישית אבל בנורמה כי ברור לגמרי הפרובוקציה שנעשה בשאלה כלפי נציגת משרד המשפטים או כלפי הנציג של משרד התיירות.

אסתרינה טרטמן: אני מבקשת לחדד ושזה ייכנס לפרוטוקול, אני בטוחה שאף אחד מבין הנוכחים סביב השולחן הזה לא מעלה בדעתו ששר התיירות, השר אהרונוביץ שמסיבות של שליחות של מדינת ישראל הוא נעדר מפה, לא חשב לעשות דברים שמנוגדים לחוק של מדינת ישראל או לפעול בניגוד לעמדה של המדינה.

אסתרינה טרטמן: לכן לטעמי גם לעשות עצומה כזאת זה מיותר לגמרי.

אסתרינה טרטמן: חזקה על כולנו, שר התיירות ממשיך תהליך שנדון ונבחן, ואתם יכולים לראות את זה במסמכים של מדינת ישראל כבר שנים רבות.

דוד אזולאי: הוא יכול לעצור את זה.

אסתרינה טרטמן: עמדה של אדם שנמצא בתפקיד, זו זכותו המלאה של השר.

אסתרינה טרטמן: הוא פעל פה בדיוק בהתאם לסמכויות שנתונות בידו, בהתאם לעמדתו.

אסתרינה טרטמן: יש מי שחושב אחרת מהדברים שנאמרו כאן על השולחן, ואינני מביעה את דעתי האישית כרגע בכוונה.

אסתרינה טרטמן: יש מי שחושב אחרת.

אסתרינה טרטמן: כנגד אנשים שסוברים שלילת קזינו, יש כמות נכבדה של אנשים שסוברת אהדה לקזינו.

אסתרינה טרטמן: שר התיירות בסמכותו להזיז את הנושא הזה, הוא הוביל מהלך לבדיקה ראשונית שהוא לגיטימי לחלוטין כולל בדיקה לגיטימית של בכלל פוטנציאל של איתור שטח באילת.

אסתרינה טרטמן: זו השאלה שנשאלה נציגת מנהל מקרקעי ישראל.

אסתרינה טרטמן: התהליך שנעשה על ידי השר הוא חוקי לגמרי, הוא לגיטימי, הוא מכוח סמכותו המלאה וחזקה על כולנו שלא ייעשה שום דבר מבלי לבדוק קודם את הנושא של שינוי החוק הקיים כי קיים חוק בסוגיה של נושא ההימורים, או דרך כזאת או אחרת של סמכויות של שר האוצר.

אסתרינה טרטמן: ורק אחר כך התהליך יימשך.

אסתרינה טרטמן: לכן אני מבקשת מכל הדוברים סביב השולחן, שאלה של כבוד, שאלה של עמיתה לעמיתים, בואו נכבד גם את הצעד שבחר השר לעשות.

אסתרינה טרטמן: תודה.

אופיר פינס-פז: תודה, משרד הפנים, בבקשה.

אופיר פינס-פז: אתם מעורבים בזה?

אופיר פינס-פז: אתם הרי רשות תכנונית?

אהרון גפן: לא היינו מעורבים בינתיים כפי שאפשר לראות גם בנייר העמדה, לא היינו חלק מהוועדות ואין לנו עמדה בנושא.

אופיר פינס-פז: זה נעשה מאחורי גבכם?

פיני שני: זה לא נעשה מאחורי גבם, אני שב ומדגיש, אתם קצת חוטאים לתהליך הביצוע של הנושא הזה.

אופיר פינס-פז: אני לא יודע כמה זמן אתה יועץ המנכ"ל, אני מכיר את אילת היטב, באילת אי אפשר לזוז ס"מ בלי משרד הפנים, בתמ"א 13, באלף דברים.

אופיר פינס-פז: אפשר להמציא קרקע לקזינו בלי משרד הפנים?

אופיר פינס-פז: אין דבר כזה.

פיני שני: עתודות קרקע אפשר בלי משרד הפנים, לאשר תכנון של קרקע אי אפשר בלי משרד הפנים.

פיני שני: לכן כמו שאמרתי, הקרקע עוד לא שונה יעודה בתב"א וכשהיא תשונה משרד הפנים ללא ספק יהיה שותף.

פיני שני: גם אני כמוך לא מכיר דרך לשנות ייעוד קרקע במדינת ישראל בלי מעורבות משרד הפנים.

אופיר פינס-פז: כרגע לא באו אליכם בדבר הזה?

אהרון גפן: לא.

אופיר פינס-פז: ואם יבואו.

אהרון גפן: נבחן את הדברים על פי הקריטריונים הרגילים, בהנחה שהחוק ישונה וניתן תשובה.

אופיר פינס-פז: אני מקווה שאם החוק לא ישונה לא תדונו בנושא.

אהרון גפן: אם החוק לא ישונה לא נעשה את זה.

אופיר פינס-פז: תודה.

אופיר פינס-פז: חברת הכנסת סולודקין, בבקשה.

מרינה סולודקין: אני רוצה לומר שאני אישה שמרנית.

מרינה סולודקין: אני נגד הרבה דברים, כל ההימורים, זנות, קזינו, זה באופן אישי.

מרינה סולודקין: אבל כאיש ציבור, כלכלנית, מה שאני אומרת הוא שיש פשע, יש רשע, יש זנות.

מרינה סולודקין: ולא סתם מדברים על המקצוע העתיק בעולם, יש הימורים, יש שוק אפור.

מרינה סולודקין: מה שאני רוצה זה מיסים.

מרינה סולודקין: למה?

מרינה סולודקין: כדי שבפעם הבאה שיהיו קיצוצים שלא יקצצו מחד הוריות.

מרינה סולודקין: שזה יהיה ממיסים מהמקומות האלה.

מרינה סולודקין: לכן אני בעד הקזינו.

מרינה סולודקין: אני חושבת ששר התיירות רואה את העניין המקצועי כמות שהוא.

מרינה סולודקין: אני רואה את העניין הפיסקלי.

מרינה סולודקין: אם יש פשע אז אנחנו צריכים לקחת כסף ולא לעשות שהם יתעשרו בשוק האפור, תודה.

יוסי ביילין: גם לגבי סמים?

מרינה סולודקין: לא.

יוסי ביילין: אז איפה את עוצרת?

מרינה סולודקין: בגלל שאני מכירה ויודעת מה קורה בהברחת הנשים ובסחר בנשים, אני רוצה קודם כל - - -

דוד אזולאי: גם שם אפשר לגבות מיסים.

מרינה סולודקין: אם יש דבר כזה אז אני רוצה פיקוח ומיסוי.

יוסי ביילין: את מדברת על זנות.

מרינה סולודקין: גם מיסוד הזנות וגם קזינו.

אופיר פינס-פז: תודה.

אופיר פינס-פז: גם אני רוצה לומר את עמדתי למרות שעמדתי ידועה ברמה של השורה התחתונה.

אופיר פינס-פז: אני רוצה קצת לנמק אותה ואחר כך אאפשר למשה גביש להתייחס לדברים.

אופיר פינס-פז: אני מכיר את העבודה שעשתה הוועדה בזמנו במשרד האוצר.

אופיר פינס-פז: עבודה בהחלט יסודית שהציגה את הדברים.

אופיר פינס-פז: אבל הטעות של האוצר אז, והטעות של האוצר היום, מבחינה זאת לא משנה מי שר האוצר, הדברים לא משתנים.

אופיר פינס-פז: שר האוצר רואה כל הזמן את תפקידו להיות מי שמעצב את המדיניות הכלכלית של ישראל ולא מבין שתפקידו לא פחות לעצב את המדיניות החברתית של מדינת ישראל ואי אפשר להפריד בין הדברים.

אופיר פינס-פז: אי אפשר רק להיות שר הכלכלה ולא להיות שר החברה.

אופיר פינס-פז: המדיניות חייבת להיות משולבת כלכלית חברתית ולא רק כלכלית, כי מבחינה כלכלית, אין ספק, קזינו באילת יכניס יותר כסף למדינה, נקודה.

אופיר פינס-פז: אין על זה בכלל ויכוח.

אופיר פינס-פז: תהיה יותר תיירות, תהיינה יותר הכנסות ממיסים וכו'.

אופיר פינס-פז: אין שאלה.

אופיר פינס-פז: אבל המחיר החברתי לתושבי אילת ולאזרחי מדינת ישראל הוא בלתי רגיל, בפשיעה, בהתמכרות לסמים, בשירותי רווחה, באלף ואחד דברים.

אופיר פינס-פז: השאלה בסופו של יום היא האם אנחנו רואים את הכל דרך החור שבגרוש.

אופיר פינס-פז: זוהי השאלה הגדולה.

אופיר פינס-פז: ברור לחלוטין שאנחנו צריכים לקבוע קווים אדומים מה מותר ומה אסור.

אופיר פינס-פז: כולנו רוצים יותר תיירות בישראל, כולנו רוצים את אילת מפוצצת מתיירים.

אופיר פינס-פז: אבל אני מסתכל על עקבה, אמר דוד אזולאי, היינו בביקור באילת ובעקבה, הוועדה הזו, לפני חודשים ספורים.

אופיר פינס-פז: עקבה עושה בית ספר לאילת, לא בגלל שבעקבה יש קזינו אלא בגלל שעקבה מתמודדת עם מחירים הרבה יותר טוב, עם שירותים הרבה יותר טוב, היא קודם כל מתמודדת.

יוסי ביילין: יש קזינו בעקבה?

אופיר פינס-פז: מה פתאום?

אופיר פינס-פז: אין בעקבה קזינו והעסק מתקתק חבל על הזמן, ובונים בתי מלון, ונגישות, ותראו את החופים של עקבה.

דוד אזולאי: הלוואי עלינו מה שראינו שם.

אופיר פינס-פז: ושומרים על קו החוף, ואין מלונות על המים, ואלף ואחד דברים, בלי קזינו.

אופיר פינס-פז: ניהול, חזון וסדרי עדיפויות.

אופיר פינס-פז: בעקבות הביקור כתבתי מכתב לשר האוצר עם שורה ארוכה של נושאים שעלו בדיון שבהם הוכחתי לשר האוצר שממשלת ישראל במדינות שלה כלפי אילת נסוגה אחורנית.

אופיר פינס-פז: זה לא קשור לכלום, בהטבות, במעמד, בסיוע וכו'.

אופיר פינס-פז: אז רוצים לכפר על הכל רק על ידי הקמת קזינו.

אופיר פינס-פז: ומי ישלם את המחיר של הדבר הזה?

אופיר פינס-פז: אין המצאה בעולם של קזינו בלי פשע.

אופיר פינס-פז: אין דבר כזה, לא מאמין בזה.

אופיר פינס-פז: הייתי בלאס ווגאס.

אופיר פינס-פז: לא רוצה עכשיו להתחיל בסיפורים.

אופיר פינס-פז: הכל שמענו.

אופיר פינס-פז: אין דבר כזה שאנשים לא מחוברים.

אופיר פינס-פז: הקזינו בלאס ווגאס קובע מי יהיה ראש העיר.

אופיר פינס-פז: הקזינו מנהל את לאס ווגאס, לא לאס ווגאס מנהלת את הקזינו.

אופיר פינס-פז: אני מקווה שלאף אחד אין אשליה בדבר הזה.

אופיר פינס-פז: אני לא רוצה שהקזינו ינהל את אילת.

אופיר פינס-פז: אני רוצה שציבור האנשים באילת ינהל את אילת.

אופיר פינס-פז: אני לא רוצה להפוך את אילת להיות עיר פשע או עיר קזינו אזורית או עולמית או ישראלית.

אופיר פינס-פז: אילת יותר מדי יקרה לנו ולאילת יש נכסים אדירים שצריך לנהל אותם נכון.

אופיר פינס-פז: יש להם חופים היפים בעולם.

אופיר פינס-פז: בתי מלון מדהימים, הכל קיים שם חוץ מקזינו.

אופיר פינס-פז: צריך להקים שם מרכז קונגרסים, מתוכנן שם אקווריה, אני לא רוצה להיכנס לזה אבל פרוייקט אקווריה הוא פרוייקט אדיר, בכל קנה מידה ישראלי ואפילו עולמי.

מרינה סולודקין: אבל בלי מימון, נכון?

אופיר פינס-פז: לא יודע, זה צריך להיות מימון של יזמים.

אופיר פינס-פז: יש מה לעשות באילת.

אופיר פינס-פז: הדבר האחרון שצריך לעשות באילת זה קזינו.

אופיר פינס-פז: אני אומר לחברים ממשרד התיירות וגם מממ"י, לפי דעתי אי אפשר לקדם פרויקטים שהם בניגוד לחוק.

אופיר פינס-פז: לא תיאורטית, לא תכנונית, לא הכנות.

אופיר פינס-פז: זה בניגוד לחוק.

אופיר פינס-פז: ואני מתפלא על ממ"י שזה גוף שמאוד מקפיד קלה כבחמורה.

אופיר פינס-פז: הרי אתם משגעים את האזרחים על פי הפרוצדורות שלכם, הדבר הכי קטן שחסר לאיזשהו אזרח, הטופס האחרון, לקבל את האישור האחרון, הוא יכול לשכב על הכביש, זה לא יעזור לו.

אופיר פינס-פז: ואתם יושבים עם משרד התיירות לקדם פרויקט בלתי חוקי?

אופיר פינס-פז: אתם לא תופסים את עצמכם?

אופיר פינס-פז: אני אומר לך: אני במקומך הייתי אומר: אני בדיון כזה לא יושב.

אופיר פינס-פז: מי יודע מי שלח אתכם?

אופיר פינס-פז: אני לא יודע מה זה?

אופיר פינס-פז: איך אפשר לקדם פרויקט שהוא בלתי חוקי בעליל?

אופיר פינס-פז: קודם כל צריך לשנות את החוק, תחליט הממשלה שהיא משנה את החוק, תחליט הכנסת שהיא משנה את החוק – יישבו ממ"י, משרד התיירות, משרד האוצר, משרד הפנים, מאה אחוז, זה לגיטימי, אני לא יאהב את זה אבל אין לי מה להגיד על זה.

אופיר פינס-פז: אבל לתכנן פרויקט שהוא בלתי חוקי בעליל בצורה כזאת - זה סדום ועמורה.

אופיר פינס-פז: זה לא יאומן.

אופיר פינס-פז: אני לא רוצה בכלל להיכנס לקשרי הון שלטון, אני לא יודע מי רוצה את הקזינו, יש כאלה שאומרים מפעל הפיס, יש כאלה שאומרים אלדלסון,שלאפט מאוסטריה.

משה גביש: אלפרון, אבוטבול, יש כמה.

אופיר פינס-פז: כל השמות האלה ואני לא רוצה לקשור את כולם, אלפרון אבוטבול אתה אמרת, אני חשבתי שהם מתעסקים בבקבוקים.

יוסי ביילין: יש להם רגישות סביבתית, אין ספק.

אופיר פינס-פז: אני לא רוצה להיכנס לשמות אבל תדעו לכם שגם זה מסוכן.

אופיר פינס-פז: מה זה קזינו?

אופיר פינס-פז: מי מקים קזינו?

אופיר פינס-פז: כמה חבר'ה במועדון החברתי של אילת?

אופיר פינס-פז: תנועות הנוער באילת?

אופיר פינס-פז: קזינו מקימים אנשים שיש להם הרבה כסף ובאים לעשות כסף.

אופיר פינס-פז: אני זוכר את ספינות הקזינו.

אופיר פינס-פז: עד שהצלחנו להעיף אותם מנמל אילת.

אופיר פינס-פז: איזה תרגילים עשו.

אופיר פינס-פז: איזה תרגילים.

אופיר פינס-פז: שלמו אגרות למשרד התחבורה ולנמל אילת.

אופיר פינס-פז: חבל על הזמן.

אופיר פינס-פז: עד שהתפטרנו מהתופעה הזאת יצאה לנו הנשמה.

אופיר פינס-פז: חברים, אני מציע לכם שתפנימו.

אופיר פינס-פז: לא יהיה קזינו, לא בדלת הראשית ולא בדלת האחורית.

אופיר פינס-פז: ואני אומר למשטרה בהזדמנות שאתם פה, זה כמובן לא פוטר אתכם ממה שאתם יודעים שצריך להילחם בתופעות ההימורים הבלתי חוקיים, באינטרנט ובבתי קזינו לא חוקיים וזו מלחמה שאין לה סוף, היא סזיפית, היא כל הזמן, כי זה כסף קל.

אופיר פינס-פז: ולצערי ישראלים אוהבים להמר.

אופיר פינס-פז: אולי לא רק ישראלים.

אופיר פינס-פז: לכן בואו לא נשים מכשול בפני עיוור, בואו לא נשים את הדברים האלה אצלנו.

אופיר פינס-פז: אין לי ספק שמרגע שיקום קזינו בישראל, יש היום הרבה מאוד מהמרים והרבה מאוד מכורים יותר מאשר היא חושבת, אבל ברגע שיהיה קזינו חוקי בישראל, רמת החשיפה, הנגישות והקלות, היום כדי להמר צריך בכל זאת לנסוע, טאבה, אירופה, אמריקה, צריך לנסוע.

פיני שני: או למרכז ת"א.

אופיר פינס-פז: זה כבר מסוכן, המשטרה יכולה לפשוט עליך, יכולים לשים את השם שלך בעיתון.

פיני שני: 14 מיליון שקל זה כנראה - - -

אופיר פינס-פז: אני לא יודע את הסכומים, זה הכל שמועות, למרות שאני מסכים איתך.

אופיר פינס-פז: אשמח מאוד אם משרד התיירות יקצה מתקציבו המוגבל למשטרת ישראל כדי לצמצם את נגע הקזינו.

אופיר פינס-פז: אני בטוח שזה יגביר את מספר התיירים לארץ.

אופיר פינס-פז: זו העמדה שלי, אני חושב שהרווח הכלכלי שהוא קיים, אין ספק, גם ברווח בהכנסות וגם בצמצום אובדן הכנסות על בתי קזינו שמוציאים בחו"ל, הוא קטן לאין שיעור לעומת הנזקים החמורים שייגרמו לנו, לעיר אילת ספציפית ולחברה הישראלית כולה.

אופיר פינס-פז: אני חושב שבהזדמנות הזאת צריך שוב לקרוא לשר האוצר ולראש הממשלה ולשר התיירות ולכל גורמי הממשלה לעזור לאילת למצות את הפוטנציאל שלה, בעיקר לנוכח האיומים שיש עליה ויש עליה, גם מעקבה וגם מטאבה, מסיני בכלל, אני לא מזלזל בזה.

אופיר פינס-פז: אבל לא זו הדרך.

אופיר פינס-פז: זו הדרך הקלה.

אופיר פינס-פז: צריך לעשות את הדרך היותר קשה ויותר אמיתית ואני בטוח שיש לממשלה את כל הכלים כדי להצעיד את אילת להישגים ולהצלחות רבות.

אופיר פינס-פז: אגב, עקבה היום, רק שתדעו, 100,000 תושבים.

אופיר פינס-פז: חשבתי 5,000 תושבים, 10,000 תושבים.

אופיר פינס-פז: היום אילת בגודל היא פעמיים אילת.

אופיר פינס-פז: אני לא מדבר על תיירים.

אופיר פינס-פז: לפני עשור לא היו שם 10,000 איש, זה פשוט מדהים מה שקורה שם.

אופיר פינס-פז: משה גביש, בבקשה.

משה גביש: ברור שהקזינו הוא לא פיתרון אולטימטיב לשום דבר.

משה גביש: בנוסף למה שאמרת על עקבה, קח את תורכיה, היא הייתה ארץ של ההימורים.

משה גביש: קמה שם ממשלה שהחליטה שאין יותר הימורים ומאז התיירות עולה ועולה כלומר בוודאי שהקזינו הוא לא פיתרון יחיד לשום דבר.

משה גביש: זו נקודה אחת.

משה גביש: נקודה שנייה, בקבלת ההחלטה צריך לראות את העובדות.

משה גביש: בשנת 95, הדוח עדיין נכון כפי שהיה אז, לא השתנו דברים לא באופי האדם, לא בהוויה הישראלית ולא בשום דבר אחר.

משה גביש: יש יתרונות ויש חסרונות.

משה גביש: כמו שהמצדדים לא יכולים להתעלם מהחסרונות אי אפשר להתעלם מהיתרונות.

אופיר פינס-פז: היה בכל זאת שר תיירות אחד שלא דיבר על קזינו, קוראים לו הרצוג.

אופיר פינס-פז: יכול להיות שבגלל שהוא ידע את עמדותי, הוא כיבד אותן, אולי זו הייתה עמדתו שלו אבל עובדה זה לא היה נושא מדיניות מרכזי במשרד התיירות בתקופתו.

משה גביש: נכון.

משה גביש: אבל אני אומר, יש לדבר הזה יתרונות וחסרונות ולא כל החסרונות שעלו פה הם דברים שהם לא מבוקרים.

משה גביש: צריך לזכור שההימורים הלא חוקיים בישראל לפי הערכות המשטרה הם 10, 15 מיליארד שקל בשנה.

משה גביש: שיטות הגבייה שמדובר, שדובר עליהן פה הן לא שיטות גבייה של קזינו.

משה גביש: קזינו למשל, לפי ההצעה שהצענו, לא יכול לתת להמר באשראי, מה שאפשר לעשות בהימורים הלא חוקיים.

משה גביש: יש רשימות של מכורים שאסורה עליהם הכניסה לקזינו.

משה גביש: זה לא שהכל שחור או לבן.

אופיר פינס-פז: אבל לא הצעתם שזה יהיה רק לתיירים?

משה גביש: יש בעולם כמה שיטות.

משה גביש: מה שמשרד התיירות מתכנן לאילת, אם זה יהיה רק לתיירים, עדיף, גם על פי הוועדה שלנו, עדיף לא להקים.

משה גביש: באילת קזינו שהוא רק לתיירים לא ישיג שום מטרה.

משה גביש: בדקנו את זה בעולם ובארץ.

יוסי ביילין: כי הם מעטים מדי?

משה גביש: כן, התיירות לאילת היא לא אותה תיירות שבאה לענייני קזינו.

משה גביש: לאילת לא באים תיירים מהסוג הזה.

משה גביש: מצד שני צריך לזכור שקזינו לתיירים לא יהיו לו השלכות להימורים הלא חוקיים.

משה גביש: בוועדה שלנו ישבו נציגים של כל משרדי הממשלה הרלוונטיים, של המשטרה, ישב ראש אגף חקירות, ישב מישהו ממשרד המשטרה, ישבה נציגה ממשרד המשפטים שיושבת פה, ישב נציג של משרד החינוך - - -

אופיר פינס-פז: למשטרה בשנים האחרונות יש עמדה חדה שזה לא יפתור את בעיית ההימורים הלא חוקיים.

משה גביש: אני רוצה להבהיר, אנחנו לא המלצנו להקים קזינו.

משה גביש: אני רוצה לומר את זה בצורה הכי ברורה.

אופיר פינס-פז: לא זכרתי את זה.

משה גביש: לא המלצנו להקים קזינו.

משה גביש: אנחנו באנו ואמרנו כך: יש יתרונות ויש חסרונות.

משה גביש: במפורש לא המלצנו להקים או לא להקים.

משה גביש: הייתי עם ראש הוועדה וההמלצות התקבלו פה אחד בכל משרדי הממשלה שהייתה להם נציגות.

משה גביש: מה שאמרנו היה דבר כזה: יש יתרונות ויש חסרונות ומנינו אותם, ופירטנו אותם והבאנו דוגמאות מהעולם ושום דבר לא השתנה.

משה גביש: אמרנו שאם מקבל ההחלטות יקבל החלטה להקים – איך צריך להקים.

משה גביש: זאת אומרת, חייב להקים קודם כל את הגוף שיפקח על זה.

משה גביש: לפני שבכלל מקימים את הקזינו, כי צריך להיות לא מה שהיה בלאס וואגס שקודם כל הייתה השתלטות של המאפיה ולקח 25 שנה להבין.

משה גביש: אני מסכים איתך ועם מה שאמר חבר הכנסת ביילין ואחרים, מדינת ישראל היא מדינה שבמובן הזה היא די בעייתית.

משה גביש: כשהיו דיבורים שאמרו שכן יוקם קזינו – חלק מהשמות שעלו ובחשו בסביבה לא היו השמות שאני חושב שהיו צריכים להפעיל.

משה גביש: מה שאמרת לגבי מי מפעיל היום קזינו זה לא מדויק.

משה גביש: היום מפעילות קזינו חברות כמו הילטון, המלונות הגדולים, זה לא שאנשי מאפיה מקימים קזינו.

משה גביש: וזה גם חלק ממה שאמרנו פה, קזינו לא יכול להינתן לאיש מסוים ולא לחברים של איש וצריך להיות מכרז בין לאומי וחברות רב לאומיות.

משה גביש: לסיום, אנחנו בפירוש לא המלצנו להקים קזינו.

יוסי ביילין: גם מדינות מקימות קזינו?

משה גביש: בוודאי, באירופה רוב בתי הקזינו, באוסטריה למשל, זה שותפות של המדינה וחברה פרטית, גם במדינות אחרות.

אופיר פינס-פז: מי החברה הפרטית?

יוסי ביילין: שלאף.

משה גביש: הוזכר לפחות אחד מאלה שנחשבו למיצגיה ושלאחרונה מכר בית בהרצלייה ברחוב גלי תכלת, על יד שגריר ארצות הברית בישראל אבל לא נזכיר שמות, היה לו קשר ליריחו לאחרונה ולכמה אנשים מקורבים בעתיד ובעבר לשלטון, אבל לא נזכיר שמות.

משה גביש: במדינות אירופה קיים קזינו, רוב בתי הקזינו במדינות אירופה הם קזינו לתיירים או לחברים.

משה גביש: אז לא שאי אפשר לרמות בחברות אבל צריך להבין, באירופה בתי הקזינו הם בתי קזינו קטנים, כמעט או בכלל בלי מכונות משחק, עם חליפות ועניבות, הצגת דרכון.

משה גביש: זה סוג קזינו אחד.

משה גביש: הקזינו שמדובר עליו באילת, וזאת גם הייתה ההמלצה שלנו, שאם יקימו באילת זה צריך להיות קזינו אחר.

משה גביש: קזינו שהוא גם מרכז בילוי ותרבות.

דוד אזולאי: למי הוא יהיה מיועד?

דוד אזולאי: לתושבי אילת?

משה גביש: קודם כל אין שום בעיה שתושב אילת לא יוכל להמר, תיירות פנים.

אופיר פינס-פז: בדקת את גנים ההימורים שלנו?

אופיר פינס-פז: אנחנו רציניים?

אופיר פינס-פז: אה?

משה גביש: באנגליה לדעתי נושא ההימורים הוא הרבה יותר עמוק מאשר בישראל, וזה מבדיקות שעשינו.

משה גביש: בוודאי שאנחנו עם הפכפך וכבר משה הגיע למסקנה הזאת.

דוד אזולאי: עם קשה עורף.

משה גביש: מה שאני אומר שהקזינו אם יוקם בעיקר יהיה מיועד לתיירות פנים, בוודאי בשלב הראשון.

משה גביש: את זה המחליטים צריכים לקחת בחשבון.

משה גביש: לכן אני אומר, אם תהיה החלטה להקים קזינו ולשנות את החוק, הדרך לעשות את זה היא זו שעליה המלצנו ואני עומד מאחוריה בכל לב.

משה גביש: אנחנו לא המלצנו אם להקים או לא.

אופיר פינס-פז: תודה רבה, הישיבה נעולה.